# data[].attributes.body
Na jugoistoku pružaju se dva poluotoka, Batangas i Bicol, na kojem je još aktivni vulkan Mayon, poznat zbog svojega pravilna čunjastog oblika. Na Luzonu je vulkan Pinatubo, koji je erupcijom 1991, jednom od najvećih u svijetu u XX. st., usmrtio više od 700 ljudi, a na preseljenje natjerao stotinjak tisuća stanovnika

# data[].attributes.body
Filipinski otoci rasprostranjeni su u obliku golema trokuta kojemu na jugu bazu čini spojnica otoka Palawan i Mindanao, a nasuprotni vrh otočje Batan na sjeveru. Visina tog trokuta je oko 1850 km, a baza oko 1100 km. Od više od 7100 otoka samo 11 je većih od 3000 km², a dva najveća, Luzon i Mindanao, zauzimaju 2/3 ukupne površine zemlje. Ostali veći otoci jesu Samar (13 080 km²), Negros (12 710 km²), Palawan (11 785 km²), Panay (11 515 km²). Otočje, uglavnom vulkanskog podrijetla, zapravo su vršni dijelovi većih potopljenih masa.

# data[].attributes.body
Filipini, država u jugoistočnoj Aziji, obuhvaća više od 7100 otoka smještenih između Južnokineskog i Celebeskog mora te Tihog oceana; više od 35 000 km morske obale.

# data[].attributes.body
U pravilu gorski nizovi pružaju se u smjeru sjever–jug. To je i osnovni smjer pružanja većine manjih otoka. Veći otoci imaju nešto složeniji reljef u kojem često postoje dva ili tri planinska niza između kojih se pružaju doline ili nizine, a prostranije ravnice prostiru se i u priobalju. Najznačajnija gorja nalaze se na najvećim otocima. Na sjeveru središnjega dijela Luzona uzdiže se gorje Caraballo od kojega se prema sjeveru pružaju dva gorska niza. Na istoku, uza samu obalu Tihog oceana, pruža se Sierra Madre, najduži planinski lanac na cijelom otočju. Zapadno gorje, Cordillera Central, nešto je šire i pruža se u dva, mjestimično i tri niza od kojih svaki premašuje visinu od 1800 m, a najviši vrh Pulog doseže 2930 m. Između tih dvaju nizova pruža se plodna dolina rijeke Cagayan. Središnji dio Luzona zauzima prostrana nizina, većinom na samo 30-ak m n. m., glavna otočka žitnica.

# data[].attributes.attachment_link.description
THIS IS MY FAVOURITE COUNTRY I HAVE EVER TRAVELED! You simply must put the Philippines on your bucket list. The most beautiful landscapes and the most incredible people. All Philippines Vlogs in the order they occured: https://www.youtube.com/playlist?list=PLztt-vtzUoNzB9jlF-a89ckwOltUGGYbX This is just the beginning. Subscribe!